钦定古今图书集成/理学汇编/文学典/第244卷 > 《杨慎词品》 > 《唐辞多无换头》
## 钦定古今图书集成/理学汇编/文学典/第244卷 > 《杨慎词品》 > 《唐辞多无换头》

张泌，南唐人，有《江城子》二阕。其一云：“碧阑干外小中
庭。雨初晴。晓莺声。飞絮落花，时节近清明。睡起卷帘
无一事，匀面了，没心情。”其二云：“浣花溪上见卿卿。眼
波明。黛眉轻。高绾绿云，低簇小蜻蜓。好是问他来得
么，和笑道，莫多情。”黄叔旸云：“唐辞多无换头，如此辞
自是两首，故重押两情字、两‘明’”字。今人不知合为一
首，则误矣。